Vatikan je jučer osudio desničarski katolički radio koji je objavio da je niz potresa koji je u posljednja tri mjeseca pogodio Italiju "Božja kazna" za zemlju koja odobrava istospolno građansko partnerstvo.

"Te su opaske uvredljive za vjernike i skandalozne za nevjernike", kazao je zamjenik državnog tajnika, nadbiskup Angelo Becciu.

Od žrtava potresa je zatražio oprost zbog komentara izrečenih ovaj tjedan na Radiju Marija. Nadbiskup Beccia je također kazao da Radio Marija, koji je znao doći na udar kritika zbog antisemitskih komentara, "mora ublažiti ton govora" i pridržavati se poruke Crkve o milosrđu.

Spiker je rekao da su potresi, među kojima i onaj iz kolovoza u kojem je poginulo blizu 300 ljudi a srušeni gradovi i crkve u središnjoj Italiji, bili "Božja kazna" za grijehe ljudi. Rekao je da to uključuje prihvaćanje prošloga svibnja istospolnih civilnih zajednica.

> > Papa: Zabrana ređenja žena u Katoličkoj Crkvi je trajna i neće se mijenjati